Ўіскі - Вікіпэдыя

# Ўіскі

### Зьвесткі зь Вікіпэдыі — вольнай энцыкляпэдыі.

Шатляндзкі ўіскі

Ўі́скі, Ві́скі (па-ангельску: whisky, whiskey, ад шатляндзкага: uisque baugh ды ірляндзкага: uisce beatha — вада жыцьця) — нацыянальны алькагольны напой Шатляндыі ды Ірляндыі, які атрымліваецца шляхам перагонкі ячменнага соладу альбо зерня з наступнай вытрымкай сьпірту ў дубовых бочках. Падчас вытрымкі мае моцнасьць 60–80%, прадаецца разбаўленым да 40–50%.

## [рэдагаваць] Гісторыя

Як і ўсе моцныя эўрапейскія напоі, ўіскі ўзыходзіць да часоў Крыжовых паходаў (XII стагодзьдзе). У манастырах Брытанскіх выспаў «ваду жыцьця» (акавіту) пачалі вырабляць пад уплывам італьянскіх тэхнічных дасягненьняў. Дагэтуль шатляндцы ды ірляндцы спрачаюцца аб тым, у якой зь іх краінаў ўіскі зьявіўся ўпершыню (ангельская назва шатляндзкага ўіскі — whisky, ірляндзкага — whiskey). Спачатку напой выкарыстоўваўся як лекавы сродак, але зь цягам часу ўжываньне ўіскі пашыралася, ды ў XVI – XVII стагодзьдзях набыло катастрафічныя памеры. У 1579 годзе шатляндзкі парлямэнт дазволіў гнаць ўіскі толькі дваранству, а ў 1642 годзе брытанскі кароль увёў манаполію на вытворчасьць алькаголю. Ўіскі афіцыйна выраблялі толькі 8 буйных перагонных заводаў, але ў вёсках узьнікалі падпольныя вінакурні. Якасьць ўіскі падпольнае вытворчасьці паступова ўзрастала, як і попыт на яго, і ў 1823 годзе дробныя вінакурні былі ўзаконеныя. У Амэрыцы вытворчасьць ўіскі пачалася фактычна з узьнікненьнем брытанскіх калёніяў (амэрыканскі ўіскі часьцей называюць словам бурбо́н), зь цягам часу ствараюцца буйныя перагонныя заводы. Сёньня большасьць вінакурняў Шатляндыі належаць амэрыканскім алькагольным канцэрнам, якія ў сваёй краіне вырабляюць бурбоны невысокае якасьці.

## [рэдагаваць] Клясыфікацыя шатляндзкіх ўіскі

- сынгл-молт — выраблены толькі зь ячменнага соладу на адной вінакурні (лічацца найлепшымі);
- пьюэ-молт — сумесь сынгл-молтаў з розных вінакурняў;
- сынгл-грэйн — выраблены на адной вінакурні з ужыцьцем зерня (ячмень, жыта, кукуруза);
- блэнд — сумесь сынгл-молтаў ды сынгл-грэйнаў;
- блэнд-дэлюкс — блэнд, які ўтрымлівае больш за 60% соладавага ўіскі.

У Шатляндыі вылучаюцца чатыры рэгіёны з істотна адрознымі тыпамі ўіскі: Хайлэнд, Лоўлэнд, Спэйсайд ды Айлэй.

## [рэдагаваць] Зьнешнія спасылкі

На расейскай мове:

- сайт пра ўіскі
- старонка на сайце «Сьвет віна»
- Каталёг гатункаў ўіскі

Атрымана з «http://be.wikipedia.org../../../%D1%9E/%D1%96/%D1%81/%D0%8E%D1%96%D1%81%D0%BA%D1%96.html»

Катэгорыя: Алькагольныя напоі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Afrikaans
- العربية
- Български
- Català
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- Gaeilge
- Gàidhlig
- עברית
- Hrvatski
- Ido
- Italiano
- 日本語
- 한국어
- Latina
- Limburgs
- Lietuvių
- Nederlands
- Norsk (bokmål)
- Polski
- Português
- Русский
- Scots
- Slovenščina
- Српски / Srpski
- Svenska
- Türkçe
- Українська
- Tiếng Việt
- 中文